จากนั้น นายสมคิดออกมาให้สัมภาษณ์ว่า กำลังรอผลทดสอบจากห้องแล็บ และกำชับว่าต้องตรวจสอบอย่างจริงจัง ข้อเท็จจริงเป็นสิ่งที่ต้องเปิดเผย แต่ทั้งนี้ไข้หวัดนกเป็นโรคที่ติดต่อระหว่างไก่กับไก่ และไก่กับคนที่ไปจับต้อง ไม่ใช่สิ่งที่ติดต่อระหว่างคนกับคน ฉะนั้นอย่าไปขยายความมาก เพราะไม่อยากให้ตื่นตกใจ และทั้งกระทรวงเกษตรฯ และกระทรวงสาธารณสุขได้ดำเนินการอย่างเฉียบขาดแล้ว โดยกระทรวงเกษตรฯเข้าไปคุมทุกจุดอย่างเข้มงวด ฉะนั้น เรื่องนี้จึงไม่น่าเป็นห่วง รวมทั้งที่ จ.สุพรรณบุรี สำหรับผลกระทบต่อการส่งออกอาจมีบ้าง แต่ไม่ใช่เรื่องใหญ่